Jadgar Nasriddinova

Jadgar Sadikovna Nasriddinova (, ) (Kokand, Turkestango Sobietar Errepublika Sozialista Autonomoa, 1920ko abenduaren 26a - Mosku, Errusia, 2006ko apirilaren 7a) uzbeko-sobietar politikaria eta ingeniaria izan zen, SESBeko Sobiet Goreneko goi-mailako kide izandakoa.

 Bizitza 
Taxkenteko Trenbideko Garraioko Ingeniaritza Eskolan graduatu zen 1941ean.

1942ko otsailetik 1946ko urtarrilera Uzbekistango Komsomolaren Batzorde Zentraleko eskoletarako idazkaria idazkaria izan zen. 1946ko urtarrila eta 1948ko martxoa bitartean Uzbekistango Komsomolaren Batzorde Zentraleko Taxkent eskualderako lehen idazkaria izan zen. 1948ko martxotik 1950eko urrira Uzbekistango Komsomolaren Batzorde Zentraleko bigarren idazkaria izan zen. 1950eko urritik 1952ko maiatzera Uzbekistango Alderdi Komunistaren Taxkent hiriko Kirovski raionerako lehen idazkaria izan zen.

1952ko maiatza eta 1955eko otsaila bitartean Uzbekistango Sobietar Errepublika Sozialistako Eraikuntzarako Materialen Industria ministroa izan zen. 1955eko otsailetik 1959ko martxora, Uzbekistango SESko Ministroen Kontseiluko presidenteordea izan zen.

Uzbekistango Sobietar Errepublika Sozialistako Sobiet Gorenaren Presidiumeko presidentea izan zen 1959ko martxoaren 24tik 1970eko irailaren 25era arte.

1970ko uztailaren 14a eta 1974ko ekainaren 16 bitartean Sobietar Errepublika Sozialisten Batasuneko Nazionalitateen Sobietaren presidentea izan zen.

1974 eta 1979 Sobietar Batasuneko Eraikuntzarako Materialen Industria ministroordea izan zen, eta Asia eta Afrika Gaietarako Batzordearen presidentea.

1979an hartu zuen erretiroa.

2006ko apirilaren 7an hil zen Moskun 85 urte zituela. Kuntsevoko hilerrian ehortzi zuten.

 Erreferentziak 

 Kanpo estekak 

Kategoria:Sobietar Batasuneko politikariak
Kategoria:Sobietar Batasuneko ingeniariak
Kategoria:Uzbekistango politikariak
Kategoria:Uzbekistango ingeniariak
Kategoria:Sobietar Batasuneko Alderdi Komunistako kideak
Kategoria:Moskun hildakoak